На основу чл.4. и 94.Закона о запосленима у аутономним покрајинама и јединицама локалне самоуправе („Сл.Гласник РС“,бр.21/2016,113/2017,95/2018-др.закон,86/2019 – др.закон и 157/2020 – др.закон)

Градско веће града Прокупља

ОГЛАШАВА

Јавни оглас за попуњавање радног места

1.Орган у коме се радно место попуњава:

Градско правобранилаштво града Прокупља, ул.Таткова бр.2

2.Радно место које се попуњава: Заменик градског правобраниоца града Прокупља

Услови:

Кандидат мора да испуњава посебне услове прописане чланом 17.Одлуке о Градском правобранилаштву града Прокупља („Сл.лист града Прокупља“ бр.2/18) и то завршен правни факултет, положен правосудни испит, да је достојан правобранилачке функције и да има најмање једну годину радног искуства у правној струци после положеног правосудног испита. Поред посебних услова кандидат мора испуњавати и опште услове прописане чланом 17.наведене одлуке, као и одредбама важећег закона о раду и то: да је држављанин Републике Србије, да је пунолетан, да има општу здравствену способност, да има прописану стручну спрему, да није осуђиван за кривично дело на безусловну казну затвора у трајању од најмање шест месеци или за кажњиво дело које га чини неподобним за обављање послова у државном органу.

Уз пријаву кандидати прилажу следећу документацију у оригиналу или оверену фотокопију: диплому о завршеном правном факултету, извод из матичне књиге рођених, уверење о држављанству (не старије од шест месеци), уверење о положеном правосудном испиту, доказ о радном искуству, лекарско уверење, уверење да није под истрагом и да се не води кривични поступак против кандидата (уверење издаје надлежни суд) и уверење да није осуђиван за кривично дело на безусловну казну затвора у трајању од најмање шест месеци или за кажњиво дело које га чини неподобним за обављање послова у државном органу (уверење издаје Полицијска управа).

Доказ о испуњености услова опште здравствене способности доставља изабрани кандидат. Непотпуне и неблаговремене пријаве неће се узимати у разматрање.

Пријаве се подносе у року од 8 дана од дана објављивања огласа у публикацији „Послови“,са назнаком за „оглас за Заменика Градског правобраниоца града Прокупља“ на адресу, град Прокупље ул.Таткова број 2,18400 Прокупље.

Број:06-40/22-02 П Р Е Д С Е Д Н И К У Прокупљу, ГРАДСКОГ ВЕЋА Дана:21.04.2022.год Милан Аранђеловић